На основу члана 207. Закона о социјалној заштити (''Сл.гл.РС'', број 24/2011), члана 63. Статута Града Врања (“Службени гласник града Врања”, број: 37/2018, 36/2020), Градско веће на седници одржаној дана: 06.04.2021. године, донело је

**ПРАВИЛНИК**

**О КРИТЕРИЈУМИМА ЗА ИЗБОР И ФИНАНСИРАЊЕ ПРОЈЕКАТА ЗА РЕАЛИЗАЦИЈУ УСЛУГА СОЦИЈАЛНЕ ЗАШТИТЕ**

 **I- ОПШТЕ ОДРЕДБЕ**

**Члан 1**

Овим Правилником утврђују се критеријуми за наручивање услуга социјалне заштите, средства за финансирање услуга, поступак расписивања конкурса и избор пројеката.

**Члан 2.**

Спровођење одредби овог Правилника реализоваће Комисија за избор пројеката (у даљем тексту: Комисија).

 Комисију из става 1. овог члана, формира Градско веће града Врања.

**Члан 3.**

Задатак Комисије је да:

- доносе одлуке о наручивању, финансирању услуга предвиђених Одлуком о социјалној заштити града Врања,

- дефинише смернице и израђује конкурсну документацију из члана 11. овог Правилника,

- доносе одлуку о расписивању конкурса за организовање услуга дефинисаних Одлуком о социјалној заштити града Врања, као и јавни конкурс за попуњавање извршилачких позиција на пројектима које реализује локална самоуправа,

- расписује конкурс,

-разматра пријаве и процену пројекта на основу најнижег предлога за утрошак финансијских средстава за одређену врсту услуга,

- врши избор пројеката за финансирање и модификацију,

-извештава о резултатима и реализацији утрошених средстава и постигнутим резултатима,

- доноси одлуке о престанку и наставку финансирања пројекта,

**Члан 4.**

По одредбама овог Правилника финансираће се пројекти за реализацију услуга социјалне заштите корисника на подручју града Врања и то:

- пројекти којима се финансира унапређење и развој постојећих услуга и сервиса,

- пројекти развоја специјализованих услуга,

- пројекти и услуге у циљу реализације стратешког плана који имају иновативни карактер.

**II- КРИТЕРИЈУМИ ЗА НАРУЧИВАЊЕ УСЛУГА**

**Члан 5.**

Критеријуми и мерила за наручивање услуга су:

- процена стања социјалних потреба,

-процена достигнутог нивоа постојећих услуга социјалне заштите на територији града Врања,

- процена приоритета развоја планираних услуга за текућу годину,

- процена потребе за унапређењем постојећих услуга,

-процена броја корисника услуга обухваћена постојећим облицима социјалне заштите,

-процена сложености и специфичности потреба корисника, постојећих и нових услуга,

-процена потреба развоја нових услуга и потенцијални број корисника нових услуга,

-процена обезбеђених и недостајућих ресурса за развој постојећих и нових услуга,

-испуњеност кадровских и материјалних услова за пружање услуге социјалне заштите.

**III- СРЕДСТВА ЗА ФИНАНСИРАЊЕ УСЛУГА**

**Члан 6.**

Средства за финансирање услуга у области социјалне заштите обезбеђују се наменским трансфером од стране Министарства за рад, запошљавање, борачка и социјална питања, и учешћем града Врања у износу од 30% од висене наменског трансфера, а могу се прибавити и из других извора: путем конкурса других министарстава, других донатора, као и донација других привредних друштава и појединаца.

Комисија утврђује укупан износ средстава за финансирање услуга социјалне заштите за календарску годину и опредељује иста за одређене врсте услуга које ће се подржати у тој календарској години.

**Члан 7.**

Право на коришћење средстава из члана 6. овог Правилника имају: установе из система социјалне заштите.

Невладин сектор и друге јавне установе, предузећа у приватном и државном власништву и друга правна лица, уколико поседују лиценцу за пружање услуга социјалне заштите у складу са чланом 176. Закона о социјалној заштити, средства обезбеђују у складу са Законом о јавним набавкама.

**Члан 8.**

Финансирање пројеката из чл. 4. и члана 7. став 1. овог Правилника врши се на основу јавног конкурса као и без расписивања конкурса у одређеним оправданим ситуацијама или под одређеним условима.

**IV - ПОСТУПАК РАСПИСИВАЊА КОНКУРСА И ИЗБОР ПРОЈЕКАТА**

**Члан 9.**

Пре расписивања конкурса за пружаоце услуга, Комисија доноси Одлуку о приоритетима и врстама услуга, које ће се финансирати у текућој години, у складу са финансијским и другим могућностима града.

Текст конкурса са свим пратећим документима, објављује се на сајту града Врања.

**Члан 10.**

Конкурс садржи нарочито следеће елементе:

- опис пројекта – дефинисане Одлуком о социјалној заштити града Врања,

-циљеве и приоритете Конкурса (идентификовани кроз стратешко планирање) и врсте услуга,

- средства намењена финансирању пројеката - услуга,

- критеријуме за подносиоце пријаве (ко може да се пријави),

- партнерство и критеријуми који се односе на партнере,

- критеријуми за садржај пројеката за које се може поднети пријава (услуге које се желе финансирати и шта се не жели финансирати),

- критеријуми за трошкове који се могу уврстити у буџет пројекта (трошкови особља, трошкови набавке опреме, трошкови потрошног материјала, трошкови информисања, трошкови финансијских услуга и др.),

- начин и рок пријављивања,

- рок за доношење одлуке,

- начин обавештења о исходу Конкурса.

**Члан 11.**

Конкурсна документација садржи:

**I- основну документацију**

1. опште смернице за подносиоце пројекта,

2. образац за пријаву пројекта који садржи:

- податке о носиоцу пројекта,

- назив пројекта,

- локација реализације пројекта,

- друга правна лица укључена у пројекат,

- основ међусекторске сарадње,

- кратак опис пројекта,

- образложење пројекта,

- општи циљеви пројекта,

- посебни циљеви пројекта,

- опис проблема,

- циљна група и корисници пројекта,

- очекивани резултати и очекивани резултати постигнућа,

- активности,

- временска скала активности,

- праћење и евалуација,

- ризици,

- управљање пројектом,

- профил (стручни капацитет) пружаоца услуга,

- буџет,

- пројекција за наредну фазу

3. табеларни буџет,

4. наративни буџет.

**II- обавезну пратећу документацију**

1. оверену фотокопију статута и решење о упису подносиоца пријаве у регистар,

2. писану изјаву о суфинансирању уколико учесник конкурса обезбеђује део сопствених средстава,

3. копију уговора или писану изјаву о обезбеђеној донацији у случају суфинансирања,

4. изјаву о партнерству (уколико се пројекат реализује у партнерству више организација),

5. протокол о сарадњи.

6. доказ да је услуга лиценцирана.

**III- пожељну документацију**

1. досадашње искуство подносиоца пројекта, стручност координатора и кључних стручњака укључених у пројекат.

**Члан 12.**

За међусекторске пријаве које учествују у реализацији пројеката, подоноси се и:

- протокол о сарадњи

- изјава о сарадњи.

**Члан 13.**

По завршетку Конкурса, Комисија врши избор пројеката и предлаже Градском већу града Врања, доношење Одлуке о финансирању пројеката за реализацију услуга социјалне заштите.

Пројекти који не испуњавају услове из члана 10, 11 и 12. овог Правилника биће одбијени.

**Члан 14.**

На основу Одлуке градског већа, закључује се Уговор о финансирању пројеката који садржи:

- назив пројекта и кратак опис услуге,

- износ средстава који се додељују за реализацију пројекта,

- процентуално учешће града у укупној вредности пројекта

- датум почетка и завршетка пројекта,

- права и обавезе уговорних страна,

- услове за раскид уговора пре истека времена на који је закључен,

- права и обавезе уговорних страна у случају раскида уговора пре истека времена на који је закључен,

- начин решавања спорова,

- начин извештавања,

- могућности продужења уговореног односа,

- временски период на који се врши исплата средстава.

**Члан 15.**

Пружаоци услуга дужни су да достављају извештај Комисији о утрошку додељених средстава, односно реализацији активности предвиђених пројектом периодично дефинисаних у уговору, а коначни наративни и финансијски извештај најкасније до 15. јануара наредне године.

**Члан 16.**

На основу извештаја, Комисија врши контролу реализације пројектних активности, структуру пружених услуга, број корисника, утрошак материјалних средстава, даје процену квалитета пружених услуга и реализације утврђених циљева и одлучује о проширењу или обустави финансијске подршке.

**Члан 17.**

Комисија редовно информише градоначечника града Врања.

**Члан 18.**

Надзор над извршавањем уговором утврђених послова обавља Комисија.

**V - ЗАВРШНЕ ОДРЕДБЕ**

**Члан 19.**

Правилник ступа на снагу наредног дана од дана објављивања у „Службеном гласнику града Врања“.

Даном ступања на снагу овог Правилника престаје да важи Правилник о критеријумима за избор и финансирање пројекта за реализацију услуга социјалне заштите број: 06-156/2016-04 од 23.09.2016.године.

**ГРАДСКО ВЕЋЕ ГРАДА ВРАЊА,**

**дана: 06.04.2021. године, број: 06-65/1/2021-04**

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**

 На основу члана 28. став 2. и члана 44. став 1. Закона о црквама и верским заједницама (''Службени гласник РС'', бр. 36/2006), и члана 12. Одлуке о буџету града Врања за 2021. годину (Службени гласник града Врања број 40/20) и члана 6. Правилника о  начину, поступку и критеријумима за доделу средстава црквама и верским заједницама из буџета града Врања (Службени гласник града Врања број 28/2017), Градско веће града Врања, на седници одржаној дана:06.04.2021.године, расписало је:

**Ј А В Н И   К О Н К У Р С
ЗА ФИНАНСИРАЊЕ/СУФИНАНСИРАЊЕ ПРОЈЕКАТА**

**ЦРКАВА И ВЕРСКИХ ЗАЈЕДНИЦА**

**ИЗ БУЏЕТА ГРАДА ВРАЊА У 2021. ГОДИНИ**

1. **ОБЛАСТ КОНКУРСА**

 Средства предвиђена у буџету Града Врања за доделу средстава ради финасирања/суфинансирања појеката цркава и верских заједница предвиђена су за:

* обнову постојећих црквених објеката који су без обнове дужи временски период, а посебно црквених објеката који су споменици културе,
* обнова парохијских домова и верских објеката-споменика,
* обнову икона, верских и сакралних предмета,
* стављање нових фасада и кречење црквених објеката,
* обнову кровова који прокишњавају на црквеним објектима,
* санирање влаге на црквеним зидовима,
* изградњу нових и обнову пропалих ограда око црквених објеката,
* организовање традиционалних годишњица које су посвећене имену које црква носи и
* организовање црквених манифестација.
1. **НАМЕНА И ИЗНОС СРЕДСТАВА**

 Укупан износ средстава планиран за финансирање/суфинансирање пројеката цркава и верских заједница из буџета града Врања у 2021. години у складу са Одлукеом о буџету Града Врања за 2021 годину, износи: 5.000.000,00 динара

 **ПРАВО УЧЕШЋА НА КОНКУРСУ**

 Право подношења пријаве за финансирање или суфинансирање пројеката цркава и верских заједница из буџета Града Врања имају цркве и верске заједнице које су:

 - уписане у Регистар цркава и верских заједница при министарству Владе Републике Србије надлежном за послове вера,

* налазе на територији града Врања и
* пројекат реализују на територији града Врања.

 Једна црква/верска заједница може учествовати са највише једним предлогом пројекта.

1. **ФОРМАЛНИ УСЛОВИ УЧЕШЋА НА КОНКУРСУ**

 Удружење подноси пријаву на конкурс која подразумева подношење конкурсне документације у предвиђеном року Комисији. Пројекат се мора реализовати најкасније до 30. новембра 2021. године.

 **Конкурсна документација садржи:**

* Пријавни образац предлога пројекта;
* Уверење да је црква, односно верска заједница уписана у регистар надлежног органа
* Последњи извод (не старији од 7 дана) пословне банке да рачун подносиоца пријаве није у блокади
* Буџет пројекта
* Изјава о прихватању услова конкурса

 Потребно је доставити три примерка (један оригинал и две копије) конкурсне документације који је потписан и оверен печатом (на местима која су за то предвиђена). Подносиоци пријава своје предлоге пројеката треба да попуњавају на српском језику, ћириличним писмом. Пријавни образац треба попунити јасно и прецизно, како би пријава могла да се процени на најбољи могући начин.

 **Прихватљиви трошкови укључују:**

* Трошкове потрошног материјала и материјала потребног за реализацију програма/пројекта,
* Tрошкове који директно произилазе из предложених активности: информисање, оглашавање, штампање, трошкови организације обука итд., укључујући трошкове финансијских услуга (банкарских провизија), трошкове ангажованих лица,
* Трошкове ПДВ- а.

 **Неприхватљиви трошкови су:**

* дугови и покривање губитака или дуговања;
* пројекти са комерцијалним ефектима;
* ставке које се већ финансирају из других пројеката;
* пројекти који су претходне године већ били финансирани из градског буџета а нису реализовани;
* пројекти чије су једине програмске активности путовања, студије, учешће на конференцијама, предавања стручњака и сличне активности;
* програми чије су програмске активности награде и спонзорства појединцима и другим организацијама.
1. **КРИТЕРИЈУМИ ЗА ДОДЕЛУ СРЕДСТАВА**

 Приликом расподеле средстава на основу редовног конкурса, између појединачних субјеката предност има субјект са хитнијим потребама за инвестиционим радовима, већим бројем објеката или са већим бројем верника.

1. **НАЧИН ПРИЈАВЕ НА КОНКУРС**

 Попуњени, оверени и одштампани пријавни образац у три примерка (један оригинал и две копије) и пратећа документација доставља се Комисији за спровођење конкурса за доделу средстава црквама и верским заједницама, у затвореној коверти са назнаком**: „Пријава на** **конкурс за финансирање пројеката од јавног интереса која реализују цркве и верске заједнице из буџета Града Врања -не отварати“.**

 Пријаве доставити поштом на адресу град Врање, Градска управа, улица Краља Милана бр.1, или лично на писарницу у згради Градске управе.

Благовременом доставом сматра се препоручена пошиљка предата пошти најкасније до истека последњег дана утврђеног рока за предају конкурсне документације (печат поште), без обзира на датум приспећа. Пријаве послате на било који други начин (нпр. факсом или електронском поштом) неће бити узете у разматрање.

 Рок за подношење пријава је 15 дана од објављивања конкурса, закључно са **23.04 2021. године**.

 Текст конкурса објављује се на званичном сајту града Врања и дневном листу „Српски телеграф“

 Пријава се подноси на јединственим обрасцима Конкурса које можете преузети са сајта [www.vranje.org.rs](http://www.vranje.org.rs)

 Валидним ће бити сматране само Пријаве послате на овом обрасцу.

 Неблаговремене пријаве неће бити разматране, а непотпуне пријаве ће се сматрати неисправним.

 Додатне информације могу се добити на бр. тел.017/ 402-378

1. **ИНФОРМИСАЊЕ О РЕЗУЛТАТИМА КОНКУРСА**

 Прелиминарна Одлука о финансирању пројеката из буџета Града Врања објављује се на званичној интернет страници града.

 Учесници конкурса имају право да поднесу приговор на Одлуку Комисије у року од 3 дана од дана објављивања.

 Комисија одлучује о поднетом приговору у року од 15 дана од дана пријема приговора.

 Одлуку о избору пројеката који се финансирају/суфинансирају из буџета Града Врања на основу коначне ранг листе доноси Градско веће града Врања.

Саставни део текста конкурса објављеног на сајту града је пријавни образац,пријава о прихватању обавезе подносиоца пријаве и буџет пројекта.

На основу члана 34 Закона о јавној својини (Службени гласник града Врања број 72/2011, 88/2013, 105/2014, 104/2016 – др закон, 108/2016, 113/2017 i 95/2018), члана 7 став 2 Пословника о начину и посупку одобравања локација за постављање привремених објеката – покретних објеката и апарата ( «Службени гласник Града Врања“, бр. 7/18) Градско веће града Врања на седници одржаној дана: 06.04.20121. године, расписало је

**Ј А В Н И О Г Л А С**

**ради прикупљања писaних понуда за давање у закуп локација за постављање привремених објеката – покретних објеката и апарата**

1. Расписује се Јавни оглас ради прикупљања писаних понуда за давање у закуп локација за постављање покретних објеката за продају сувенира, кокица, кикирикија, кестења, безалкохолног пића и индустријски пакованог сладоледа, у улицама: Београдској (испред старе Поште) и на шеталиишту на потезу испред зграде Јавне установе Народни музеј и то:

1. **ЛОКАЦИЈА (испред старе поште) –**

**1.1. место 1**

**1.2. место 2**

**1.3. место 3**

**1.4. место 4**

1. **ЛОКАЦИЈА (код Народног Музеја) –**

**2.1. место 1**

**2.2. место 2**

**2.3. место 3**

 Локације и места су обележена и нумерисана.

 Намена: продаја сувенира, кокица, кикирикија, кестења, безалкохолног пића и индустријски пакованог сладоледа

 2. Почетни износ закупнине износи 122,00 динара (словима: стодинара**)** по започетом метру квадратном, почев од 01.05.2021. до 31.10.2021. године или током целе године, с тим да површина сваког места износи 2 квм**.**

 3.Уговор о закупу локације за постављање покретних објеката за продају сувенира, кокица, кикирикија, кестења, безалкохолног пића и индустријски пакованог сладоледа закључује се након коначности Одлуке о давању у закуп локације за постављање покретних објеката и апарата.

 Право на доделу локације у закуп стиче учесник у поступку који је понудио највиши износ закупнине.

 Уколико у поступку јавног отварања понуда два или више учесника понуде исти износ закупнине, Комисија ће позвати те учеснике да у року од три дана од дана пријема позива доставе нову затворену понуду, са увећаним износом у односу на претходну понуду.

По истеку наведеног рока Комисија ће отворити понуде и утврдити најповољнијег понуђача, применом критеријума највишег понуђеног износа закупнине.

 Уколико су учесници из става 2.овог члана доставили нову понуду са истоветним износом закупнине, најповољнији понуђач сматра се онај чија је понуда прва приспела.

 4. Најповољнији понуђач је обавезан да:

 - постави објекте у складу са одобрењем за постављање привремених објеката, које издаје организациона јединица Градске управе надлажна за послове урбанизма,

 - обезбеди напајање објекта електричном енергијом према условима ПД «Југоисток»Ниш – Огранак ЕД Врање,

 - привремени објекат одржава у уредном стању,

 - не оштећује површину коју користи и уредно је одржава,

 - изврши закључивање уговора о закупу локације са Одељењем за буџет и финасије – Одсеком за локалну пореску администрацију,

 - након завршетка коришћења изврши демонтажу и уклањање покретних објекта као и да доведе јавну површину у првобитно стање.

 5. Покретни објекти корисницима служе за обављање делатности продаје робе на мало у складу за Законом.

 6 Право учешћа у поступку јавног надметања или прикупљања писаних понуда имају сва правна и физичка лица, осим председника и чланова Комисије и оних који према Граду Врању имају дуговања на дан подношења понуда.

 7. Понуда треба да садржи:

 -попуњени пријавни образац који је саставни део конкурсне документације, и може се преузети у Услужном центру града Врања – шалтер бр. 1 или на сајту града [www.vranje.org.rs](http://www.vranje.org.rs), који садржи податке о подносиоцу понуде (име и презиме односно тачан назив подносиоца понуде, његово пребивалиште односно седиште, име овлашћеног лица, матични број односно ПИБ и контакт телефон подносиоца понуде).

 - фото-копију решења Агенције за привредне регистре, очитану личну карту за физичка лица,

 - уредно пуномоћје за лице које ће заступати подносиоца понуде у поступку прикупљања писаних понуда, уколико подносилац понуде не учествује у поступку,

 - понуђени износ закупнине у дневном износу по локацијама односно местима из тачке 1. jавног огласа,

 - потврда Одељења за буџет и финансије -Одсека локалне пореске администрације о измиреним свим изворним локалним јавним приходима,

 - доказ о уплати депозита у износу од 10% шестомесечног понуђеног износа за свако место на локацији за коју се подноси понуда, уплаћује се на рачун: 840-4294741-27, са позивом на број 97/47-114.

 8. Уколико најбољи понуђач за одређену локацију односно место, из члана 1. Јавног огласа, одустане од понуде, губи право на повраћај депозита.

Најбољи понуђач, из става 1. овог члана, не може добијене локације давати у закуп или подзакуп.

Уколико учесник јавног огласа који је изабран за најповољнијег понуђача за доделу локације у закуп одустане од понуде, локација се додељује у закуп следећем учеснику јавног надметања, односно јавног отварања понуда, који је понудио највећи износ закупнине.

 9. Понуда се подноси Комисија за доделу локација за постављање привремених објеката – покретних објеката и апарата на територији града Врања, у затвореној коверти, са назнаком «Понуда» на адресу: Краља Милана број 1, 17500 Врање, предајом лично у Услужном центру града Врања – шалтер бр. 1 – писарница или поштом на напред наведену адресу.

 10. Рок за подношење понуда је 8 дана од дана објављивања Јавног огласа у дневном листу «Српски телеграф», закључно са 16.04.2021. године.

Понуде поднете након оглашеног рока, понуде у незатвореном омоту и понуде које не садрже све предвиђене податке и прилоге или су подаци дати супротно објављеним условима, неће се узимати у обзир.

 11. Отварање понуда одржаће се дана 19.04.2021**.** године, у Врању, у сали Скупштине града Врања, са почетком у 13,00 часова.

 12. За додатне информације обратити се у Услужном центру Градске управе града Врања– Шалтер бр. 1 – писарница или Одељењу за буџет и финансије - Одсеку локалне пореске администрације.

 Контакт телефони: 017/402-378.

 Јавни оглас о прикупљању писаних понуда се објављује на сајту града Врања [www.vranje.org.rs](http://www.vranje.org.rs) и у дневном листу «Српски телеграф».

На основу члана 9. Пословника о начину и посупку одобравања локација за постављање привремених објеката – покретних објеката и апарата ( «Службени гласник Града Врања“, бр. 7/18) и члана 17., 18. 61. Пословника Градског већа града Врања (“Службени гласник града Врања” број: 29/2020), Градско веће града Врања на седници одржаној дана: 06.04.2021. године, донело је

**Р Е Ш Е Њ Е**

**о образовању Комисије за доделу локација за постављање привремених објеката - покретних објеката и апарата на територији града Врања**

**Члан 1.**

 **ОБРАЗУЈЕ СЕ** Комисија за доделу локација за постављање привремених објеката - покретних објеката и апарата, на територији града Врања, у саставу:

 председник:

 **Изабела Савић**, члан Градског већа за ресор – туризам,

 чланови:

 1. **Миодраг Протић,** члан Градског већа за ресор урбанизам, комунална делатност и инфраструктура и

 2. **Ненад Тасић,** руководилац Одељења за буџет и финансије,

 секретар:

 **Ненад Стајић,** руководилац Службе правне помоћи**.**

**Члан 2.**

Задатак Комисије је да спроводе поступак доделе локација за постављањее привремених објеката - покретних објеката и апарата на територији града Врања.

 Задатак секретара Комисије је да сачини записник о раду Комисије и акта која доноси Комисија, доставља акта Комисије субјектима на које се односе, и обавља и друге послове по налогу Комисије.

**Члан 3.**

 Мандат председника, чланова и секретара Комисије траје 4 (четири) године.

**Члан 4.**

Ступањем на снагу овог Решења престаје да важи Решење о образовању Комисије за спровођење поступка избора најповољнијег понуђача за давање на привремено коришћење јавне површине за постављање покретних објеката – уређаја за продају сладоледа, кремова, кокица и алкохолних и безалкохолних пића и сувенира бр:06- 7/3/2018-04 од 22.01.2018. године.

**Члан 5.**

Решење ступа на снагу даном доношења.

Решење објавити у „Службеном гласнику града Врања”.

**ГРАДСКО ВЕЋЕ ГРАДА ВРАЊА,**

**дана: 06.04.2021. године, број: 06-65/2/2021-04**

 **Председник Градског већа,**

 **др Слободан Миленковић,с.р.**

**Тачност преписа оверава: Секретар Градског већа,**

 **Јелена Пејковић**

На основу члана 61. и 63. Пословника Градског већа града Врања („Службени гласник града Врања“, број: 29/2020), Градско веће града Врања, на седници одржаној дана: 06.04.2021. године, донело је

**Р Е Ш Е Њ Е**

**о именовању Комисије за преглед поднетих извештаја о реализацији пројеката по расписаном јавном позиву којим су додељена средства црквама и верским заједницама у 2020.години**

**Члан 1.**

 Именује се Комисија за преглед поднетих извештаја о реализацији пројеката по расписаном јавном позиву којим су додељена средства црквама и верским заједницама у 2020.години, у следећем саставу:

 1. **Маја Јовић**, начелник Одељења за друштвене делатности,

 2 **Стефан Николић**, представник Одељења за буџет и финансије и

 3. **Драгана Димитријевић**, Одељење за буџет и финансије.

**Члан 2.**

 Задатак Комисије је да изврши преглед извештаја о реализацији пројеката по расписаном јавном позиву којим су додељена средства црквама и верским заједницама у 2020.години.

 Комисија је у обавези да у складу са одредбама закључених уговора између Града и корисника средстава и у складу са предлогом пројекта, изврши анализу достављених извештаја и на основу тога сачини извештај о релаизаицји пројеката и наменском трошењу одобрених средстава и да предлог Градском већу да усвоји, односно не усвоји извештај појединачно за сваког корисника средстава са навођењем разлога за такав предлог.

 Рок за преглед документације и доставу извештаја Комисије Градском већу града Врања је 15 дана од дана доношења овог Решења.

**Члан 3.**

 Решење ступа на снагу даном доношења.

 Решење објавити у „Службеном гласнику града Врања“.

**ГРАДСКО ВЕЋЕ ГРАДА ВРАЊА,**

**дана: 06.04.2021. године, број: 06-65/3/2021-04**

 **Председник Градског већа,**

 **др Слободан Миленковић**

****

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-65/2021-04

Дана:06.04.2021. године

**В р а њ е**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 06.04.2021. године, разматрало је, и донело следећи:

***З А К Љ У Ч А К***

 Прихвата се Извод из записника са 30. редовне седнице Градског већа број: 06-47/2021-04 од 19.03.и 22.03.2021. годину.

 Закључак доставити: Писарници града Врања.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**

****

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-65/2021-04

Дана:06.04.2021. године

**В р а њ е**

**СКУПШТИНА ГРДА ВРАЊА**

**-председнику-**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 06.04.2021. године, разматрало је Извештај о раду Апотеке Врање за 2020. годину са Финансијским извештајем пословања, и донело следећи:

***З А К Љ У Ч А К***

 Прихвата се Извештај о раду Апотеке Врање за 2020. годину са Финансијским извештајем пословања и доставља Скупштини на разматрање и усвајање.

 Уводне напомене на седници Скупштине поднеће Ивана Костић, директор Апотеке Врање

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**

****

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-65/2021-04

Дана:06.04.2021. године

**В р а њ е**

**СКУПШТИНА ГРДА ВРАЊА**

**-председнику-**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 06.04.2021. године, разматрало је Нацрт Одлуке о изради Плана детаљне регулације саобраћајнице која повезује улицу Маричку са Регионалним центром за управљање отпадом „МЕТЕРИС ВРАЊЕ“, и донело следећи:

***З А К Љ У Ч А К***

 Утврђује се Предлог Одлуке о изради Плана детаљне регулације саобраћајнице која повезује улицу Маричку са Регионалним центром за управљање отпадом „МЕТЕРИС ВРАЊЕ“ и доставља Скупштини на разматрање и усвајање.

 Уводне напомене на седници Скупштине поднеће Јована Антић, шеф Одсека за урбанизам.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**

****

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-65/2021-04

Дана:06.04.2021. године

**В р а њ е**

**СКУПШТИНА ГРДА ВРАЊА**

**-председнику-**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 06.04.2021. године, разматрало је Нацрт Одлуке о покретању поступка прибављања непокретности у јавну својину Града Врања непосредном погодбом, и донело следећи:

***З А К Љ У Ч А К***

 Утврђује се Предлог Одлуке о покретању поступка прибављања непокретности у јавну својину Града Врања непосредном погодбом и доставља Скупштини на разматрање и усвајање.

 Уводне напомене на седници Скупштине поднеће Ђурђица Ђорђевић, градски правобранилац.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**

****

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-65/2021-04

Дана:06.04.2021. године

**В р а њ е**

**СКУПШТИНА ГРДА ВРАЊА**

**-председнику-**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 06.04.2021. године, разматрало је Нацрт Одлуке о стављању ван снаге Одлуке Скупштине општине Врање о изградњи управне зграде за потребе стручне службе Општинске заједнице за дечију заштиту број 01-223/74 од 01.11.1974. године и решења Скупштине општине Врање број 361-10/85-04 од 06.11.1985. године, и донело следећи:

***З А К Љ У Ч А К***

 Утврђује се Предлог Одлуке о стављању ван снаге Одлуке Скупштине општине Врање о изградњи управне зграде за потребе стручне службе Општинске заједнице за дечију заштиту, број 01-223/74 од 01.11.1974. године и решења Скупштине општине Врање, број 361-10/85-04 од 06.11.1985. годинеи доставља Скупштини на разматрање и усвајање.

 Уводне напомене на седници Скупштине поднеће Ђурђица Ђорђевић, градски правобранилац.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**

****

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-65/2021-04

Дана:06.04.2021. године

**В р а њ е**

**СКУПШТИНА ГРДА ВРАЊА**

**-председнику-**

 На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 06.04.2021. године, разматрало је Нацрт Одлуке о предлогу Влади Републике Србије да донесе Одлуку о преносу права јавне својине на градском грађевинском земљишту из јавне својине града Врања у јавну својину Републике Србије без накнаде непосредном погодбом, и донело следећи:

***З А К Љ У Ч А К***

 Утврђује се Предлог Одлуке о предлогу Влади Републике Србије да донесе Одлуку о преносу права јавне својине на градском грађевинском земљишту из јавне својине града Врања у јавну својину Републике Србије без накнаде непосредном погодбоми доставља Скупштини на разматрање и усвајање.

 Уводне напомене на седници Скупштине поднеће Ђурђица Ђорђевић, градски правобранилац.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**

****

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-65/2021-04

Дана:06.04.2021. године

**В р а њ е**

**СКУПШТИНА ГРДА ВРАЊА**

**-председнику-**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 06.04.2021. године, разматрало је мишљење градског првобраниоца у вези давања сагласности за закључење уговора о регулисању међусобних права и обавеза између Града Врања и физичких лица наведених у мишљењу, и донело следећи:

***З А К Љ У Ч А К***

Прихвата се мишљење градског првобраниоца број: 38/21, 42/21, 46/21, 48/21, 49/21 и 63/21, у вези давања сагласности за закључење уговора о регулисању међусобних права и обавеза између Града Врања и физичких лица: Ненков (Станиша) Крунеиз Врања, Трајковић Божидара из Врања, Стојановић Данијелеиз Врања, Цветковић Драгославаиз Врања, Генов Стојанаиз Врања, Димитријевић Горана и Станковић Слађане, обојеиз Врања и Стојилковић Роскеиз Врања и доставља Скупштини на разматрање и усвајање.

 Уводне напомене на седници Скупштине поднеће Ђурђица Ђорђевић, градски правобранилац.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**

****

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-65/2021-04

Дана:06.04.2021. године

**В р а њ е**

**СКУПШТИНА ГРДА ВРАЊА**

**-председнику-**

 На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 06.04.2021. године, разматрало je Нацрт Одлуке о предлогу Влади Републике Србије да донесе Одлуку о преносу права јавне својине на градском грађевинском земљишту из државне својине Републике Србије у јавну својину града Врањабез накнаде непосредном погодбом и донело следећи:

***З А К Љ У Ч А К***

Утврђује се Предлог Одлуке о предлогу Влади Републике Србије да донесе Одлуку о преносу права јавне својине на градском грађевинском земљишту из државне својине Републике Србије у јавну својину града Врања без накнаде непосредном погодбом и доставља Скупштини на разматрање и усвајање.

 Уводне напомене на седници Скупштине поднеће Ђурђица Ђорђевић, градски правобранилац.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**

****

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-65/2021-04

Дана:06.04.2021. године

**В р а њ е**

**СКУПШТИНА ГРДА ВРАЊА**

**-председнику-**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 06.04.2021. године, разматрало је захтев Јавног предузећа „Водовод“ Врање број: 185 од 20.01.2021. године, за повећање цене комуналних услуга, дистрибуције воде и одвођење отпадних вода, и донело следећи:

***З А К Љ У Ч А К***

 Прихвата се захтев Јавног предузећа „Водовод“ Врање број: 185 од 20.01.2021. године и даје сагласност за повећање цене комуналних услуга, дистрибуције воде и одвођење отпадних вода и доставља Скупштини на даљу надлежност.

 Уводне напомене на седници Скупштине поднеће Горан Ђорђевић, директор Јавног предузећа „Водовод“ Врање.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**

****

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-65/2021-04

Дана:06.04.2021. године

**В р а њ е**

**СКУПШТИНА ГРДА ВРАЊА**

**-председнику-**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 06.04.2021. године, разматрало је Нацрт Решења о именовању Стручног тима за реализацицју пројекaта јавно приватног партнерства без елемената концесије на територији града Врања, и донело следећи:

***З А К Љ У Ч А К***

 Утврђује се Предлог Решења о именовању Стручног тима за реализацицју пројекaта јавно приватног партнерства без елемената концесије на територији града Врања и доставља Скупштини на даљу надлежност.

 Уводне напомене на седници Скупштине поднеће др Слободан Миленковић, градоначелник.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**

****

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-65/2021-04

Дана:06.04.2021. године

**В р а њ е**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 06.04.2021. године, разматрало је Текст јавног конкурса за финасирање / суфинансирање појеката цркава и верских заједница из буџета града Врања у 2021. години, и донело следећи:

***З А К Љ У Ч А К***

 Утврђује се Текст јавног конкурса за финасирање / суфинансирање појеката цркава и верских заједница из буџета града Врања у 2021. години и даје сагласност за расписивање истог.

Закључак доставити: Зорици Јовић, заменици градоначелника и Писарници Града Врња.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**

****

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-65/2021-04

Дана:06.04.2021. године

**В р а њ е**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 06.04.2021. године, разматрало је Текст Јавног огласа ради прикупљања писaних понуда за давање у закуп локација за постављање привремених објеката – покретних објеката и апарата, и донело следећи:

***З А К Љ У Ч А К***

 Утврђује се Текст Јавног огласа ради прикупљања писaних понуда за давање у закуп локација за постављање привремених објеката – покретних објеката и апарата и даје сагласност за расписивање истог.

Закључак доставити: Изабели Савић, члану Градског већа и Писарници Града Врња.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**

 На основу члана 87. и 137а Закона о превозу путника у друмском саобраћају („Службени гласник РС“, број 68/2015), и члана 2. став 4. Одлуке о такси превозу путника на територији града Врања(„Службени гласник града Врања“ број 2/2019), члана 6. став 1. тачка 11., члана 17. 24. 61. и 63. Пословника Градског већа града Врања („Службени гласник града Врања, број: 29/2020), Градско веће града Врања, на седници одржаној 06.04.2021. године, донело је

**РЕШЕЊЕ**

**о образовању Комисије за издавање одобрења за обављање такси превоза и лимо сервиса на територији града Врања**

**Члан 1.**

**ОБРАЗУЈЕ СЕ** Комисија за издавањеодобрења за обављање такси превоза и лимо сервиса на територији града Врања, у следећем саставу:

председник:

**Наташа Трајковић**, руководилац Одељења за привреду и економски развој,

заменик председника,

**Станиша Ађеловић**, саветник у Одељењу за урбанизам, имовинско правне послове и комунално-стамбене делатности***,***

чланови:

1.**Дубравка Трајковић**, виши сарадник у Одељењу за привреду, економски развој,

2.**Горан Стојковић**, официр за контролу и регулисање саобраћаја у ОСП Врање, капетан Полиције и

3.**Перица Недељковић**, полицијски службеник Одсека за управне послове Полицијске управе Врање, капетан Полиције.

**Члан 2.**

Задужује се Дубравка Трајковић, члан Комисије, да за потребе Комисије обавља организационе и административно-техничке послове, (заказивање седница Комисије, вођење записника на седници Комисије, стручна обрада аката донетих на седници Комисије, умножавање аката и достављање истих субјектима на које се односе).

**Члан 3.**

 Задатак Комисије је:

 - да утврди да ли привредна друштва и предузетници испуњавају услове за обављање такси превоза на територији града Врања, о чему доноси решење, у складу са законом, Одлуком о такси превозу на територији града Врања, и другим актима органа Града Врања.

- да утврди да ли привредна друштва и предузетници испуњавају услове за обављање лимо сервиса, о чему доноси решење у складу са законом и Одлуком о такси превозу на територији града Врања.

- да правном лицу, које испуњава услове из закона и Одлуке о такси превозу путника на територији града Врања, даје сагласност да може да издаје кровне ознаке такси превозницима са којима има закључен уговор о пословно-техничкој сарадњи о пружању услуге радио везе или услуге информационих технологија.

**Члан 4.**

Комисија може да ради и пуноважно одлучује ако седници присуствује већина од укупног броја чланова Комисије, укључујући и председника и заменика председника Комисије.

 Комисија доноси одлуке већином гласова присутних чланова Комисија.

**Члан 5.**

Мандат председника и чланова Комисије траје 2 (две) године.

**Члан 7.**

Решење ступа на снагу даном доношења.

Решење објавити у „Службеном гласнику града Врања“.

**ГРАДСКО ВЕЋЕ ГРАДА ВРАЊА,**

**дана: 06.04.2021. године, број: 06-65/4/2021-04**

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**